Publication: Magyar Közlöny
Issue: MK-2009-88 (Year: 2009, Number: 88)
Era: 2004-2010
Section: 2005. évi CIX. törvény az „Az engedély kiadása, visszavonása” alcímet megelõzõen a következõ 2/A. §-sal és
Paragraph Index: 2325

2005. évi CIX. törvény az „Az engedély kiadása, visszavonása” alcímet megelõzõen a következõ 2/A. §-sal és 2/B. §-sal egészül ki: „2/A. § A szolgáltatási tevékenység megkezdésének és folytatásának általános szabályairól szóló törvény szerinti szabad szolgáltatásnyújtás jogával rendelkezõ szolgáltató határon átnyúló szolgáltatásnyújtás keretében történõ haditechnikai szolgáltatási tevékenységének a folytatásához a hadiipari gyártás- és szolgáltatásfelügyelet által kiadott engedély szükséges. Az engedély megadásával egyidejûleg a hadiipari gyártás- és szolgáltatásfelügyelet nyilvántartásba veszi a szolgáltatót. 2/B. § A Magyar Köztársaság területén haditechnikai eszközök és szolgáltatások kivitelével, behozatalával, transzferjével és tranzitjával összefüggõ kereskedelmi tevékenység, ideértve az ilyen tevékenységnek a szolgáltatási tevékenység megkezdésének és folytatásának általános szabályairól szóló törvény szerinti határon átnyúló szolgáltatásnyújtás keretében történõ folytatását is, – ha az Európai Unió általános hatályú, közvetlenül alkalmazandó, kötelezõ jogi aktusa eltérõen nem rendelkezik – csak a Kormány rendeletében meghatározott külön engedéllyel folytatható.”

Source: https://magyarkozlony.hu/hivatalos-lapok/804991dde752802b3bfa2191b1b4be899ea80080/dokumentumok/0b0880e65cec7e819b63e9af225242724a9e28de/letoltes